Калі гаварыць пра зусім нядаўнія падзеі, якія пацвярджаюць цеснае супрацоўніцтва, то такой, безумоўна, з’яўляецца візіт Прэзідэнта Рэспублікі Беларусь Аляксандра Лукашэнкі ў штаб-кватэру ААН у Нью-Ёрку. Як вядома, там 25 верасня прайшоў Саміт, вынікам якога стала прыняцце Мэт устойлівага развіцця да 2030 года. Немалаважна, што падчас свайго выступлення на Саміце Аляксандр Лукашэнка падкрэсліў узаемасувязь паступальнага развіцця любой краіны з мірам і бяспекай. Гэта можна смела назваць афіцыйнай заявай аб гатоўнасці Рэспублікі Беларусь да супрацоўніцтва з ААН і ўсёй сусветнай супольнасцю па рэалізацыі сваіх глабальных абавязацельстваў.